ddrg/super_eurlex huggingface dataset:
Uredba Komisije (EGS) št. 305/92

z dne 7. februarja 1992,

o spremembi Uredbe (EGS) št. 410/90, ki določa standarde kakovosti za kivi

KOMISIJA EVROPSKIH SKUPNOSTI JE

ob upoštevanju pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [1], kakor je bila nazadnje spremenjena z Uredbo (EGS) št. 1623/91 [2], in zlasti člena 2(2) Uredbe,

ker so standardi kakovosti za kivi določeni v Uredbi Komisije (EGS) št. 410/90 [3];

ker se nekatere določbe v različnih jezikovnih verzijah razlikujejo; ker je treba torej ustrezno popraviti te določbe;

ker je za uskladitev standardov za kivi z drugimi standardi EGS za sadje in zelenjavo treba popraviti izraze "sposobnost za shranjevanje", "velikost" in "ugotavljanje velikost";

ker so ukrepi, predpisani s to uredbo, v skladu z mnenjem Upravljalnega odbora za sadje in zelenjavo,

SPREJELA NASLEDNJO UREDBO:

Člen 1

Prilogo k Uredbi Komisije (EGS) št. 410/90 se spremeni:

1. v delu II "določbe, ki se nanašajo na kakovost" pod točko B "Razvrstitev" so uvedene naslednje spremembe:

(a) (pod (i) "razred ekstra" se drugi razdelek zamenja z naslednjim besedilom:"Biti morajo brez pomanjkljivosti razen zelo rahlih znakov propadanja na površini, če to ne vpliva ne kakovost, sposobnost za shranjevanje in splošni videz pridelka ali na predstavitev v embalaži."

(b) pod (ii)

"razred I"

se mora tretji razdelek v vseh jezikovnih različicah glasiti:

"Sadež mora biti značilen za kultivar. Dovoljene pa so naslednje pomanjkljivosti, če ne vplivajo na splošni videz proizvoda, na kakovost, sposobnost za shranjevanje in na predstavitev v enoti pakiranja:

- rahle pomanjkljivosti v obliki (vendar sadež ne sme biti nepravilno izbočen ali nepravilno oblikovan),

- rahle pomanjkljivosti v barvi,

- površinske napake, če celotna površina ne presega 1 cm2,

- majhno "Haywardovo znamenje" v obliki longitudinalnih črt in brez izbočenosti."

(c) pod (iii)

"razred II"

, razdelek 3, se četrta alinea glasi:

"— več bolj izrazitih "Haywardovih znamenj" z rahlo izbočino,"

2. V delu III.

"DOLOČBE O VELIKOSTI"

se mora prvi razdelek glasiti:

"Velikost se ugotavlja z maso plodu".

3. V delu V "Določbe, ki se nanašajo na predstavitev", so naslednje spremembe:

(a) pod točko A. "Izenačenost" se mora prvi razdelek glasiti:Vsebina vsakega pakiranja mora biti izenačena in mora vsebovati le kivi istega izvora, kultivarja, kakovosti in velikosti.

(b) pod točko B.

"Pakiranje"

se mora tretji razdelek glasiti:

Embalaža mora biti brez vseh tujih primesi.

Člen 2

Ta uredba začne veljati na dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. februarja 1992.

Za Komisijo

Ray Mac Sharry

Član Komisije

[1] UL št. L 118, 20. 5. 1972, str. 1.

[2] UL št. L 150, 15.6.1991, str. 8.

[3] UL št. L, 43, 17.2.1990, str. 22.

--------------------------------------------------
Uredba Komisije (EGS) št. 840/92

z dne 1. aprila 1992

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, kakor je bila nazadnje spremenjena z Uredbo (EGS) št. 627/92 [2] in zlasti člena 9,

ker je za zagotovitev enotne uporabe kombinirane nomenklature, ki je priloga navedene uredbe, potrebno sprejeti ukrepe v zvezi z uvrstitvijo blaga iz Priloge k tej uredbi;

ker je Uredba (EGS) št. 2658/87 določila splošna pravila za razlago kombinirane nomenklature in se ta pravila uporabljajo tudi za katero koli drugo nomenklaturo, ki v celoti ali delno temelji na njej ali ji dodaja dodatne pododdelke in ki jo določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo;

ker mora biti blago, opisano v stolpcu 1 preglednice, ki je Priloga k tej uredbi, v skladu z navedenimi splošnimi pravili uvrščeno v ustrezne oznake KN, navedene v stolpcu 2, in sicer iz razlogov, navedenih v stolpcu 3;

ker so ukrepi, določeni v tej uredbi, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, opisano v stolpcu 1 priložene preglednice, je uvrščeno v kombinirano nomenklaturo v ustrezne oznake KN iz stolpca 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. aprila 1992

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 68, 13.3.1992, str. 9.

--------------------------------------------------

PRILOGA

Poimenovanje | Uvrstitev v oznako KN | Utemeljitev |

(1) | (2) | (3) |

Vzorci parfumirane paste, naneseni na tiskan reklamni material | 33030010 | Uvrstitev opredeljujeta splošni pravili 1 in 6 za razlago kombinirane nomenklature, opomba 2 k Oddelku VI, opomba 2 k Poglavju 33 in besedilo oznak KN 330300 in 33030010 |

+++++ TIFF +++++

Premično stojalo s policami, višine do 2250 mm, sestavljeno iz osnove na štirih majhnih kolesih, s štirimi jeklenimi vogalnimi oporami in vsaj dvema lesenima policama. Premično stojalo s policami se na splošno uporablja za prevoz in shranjevanje cvetličarskega blaga (Premično stojalo s policami: glej fotografijo) | 94032099 | Uvrstitev opredeljujejo splošna pravila 1, 3(b) in 6 za razlago kombinirane nomenklature, opomba 2 k Poglavju 94 in besedilo oznak KN 9403, 940320 in 94032099 Izdelek ne more biti uvrščen kot zabojnik, ker je stojalo s policami z vseh strani odprto |

--------------------------------------------------
Uredba Komisije (EGS) št. 1461/92

z dne 4. junija 1992

o peti spremembi Uredbe (EGS) št. 2159/89 o določitvi podrobnih pravil za izvajanje posebnih ukrepov za oreške in rožiče, kakor predvideva naslov IIa Uredbe Sveta (EGS) št. 1035/72

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [1], kakor je bila nazadnje spremenjena z Uredbo (EGS) št. 1156/92 [2], in zlasti člena 14(9) Uredbe,

ob upoštevanju Uredbe Sveta (EGS) št. 790/89 z dne 20. marca 1989 o določitvi dodatne pavšalne pomoči za ustanovitev organizacij proizvajalcev in najvišjega zneska pomoči za izboljšanje kakovosti in trženja v sektorju oreškov in rožičev [3], kakor je bila nazadnje spremenjena z Uredbo (EGS) št. 832/92 [4], in zlasti člena 1 Uredbe,

ker Uredba (EGS) št. 832/92 o spremembi Uredbe (EGS) št. 790/89 določa, da se pod nekaterimi pogoji znesek dodatne pomoči organizacijam proizvajalcev oreškov izračuna na podlagi količin proizvodov, ki jih organizacije proizvajalcev tržijo v drugem tržnem letu, ki sledi tržnemu letu, v katerem so bile posebno priznane; ker je treba določiti posledice v zvezi z zadevnimi določbami Uredbe Komisije (EGS) št. 2159/89 [5], kakor je bila nazadnje spremenjena z Uredbo (EGS) št. 3746/91 [6];

ker so ukrepi, predvideni s to uredbo, v skladu z mnenjem Upravljalnega odbora za sadje in zelenjavo,

SPREJELA NASLEDNJO UREDBO:

Člen 1

Členu 10(2) Uredbe (EGS) št. 2159/89 se doda naslednji pododstavek:"Kadar se uporablja zadnji odstavek člena 1 Uredbe (EGS) št. 790/89, se količine, ki se tržijo, nanašajo na dejansko prodane količine v drugem tržnem letu, ki sledi datumu posebnega priznanja."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. junija 1992

Za Komisijo

Ray Mac Sharry

Član Komisije

[1] UL L 118, 18.5.1972, str. 1.

[2] UL L 122, 7.5.1992, str. 3.

[3] UL L 85, 30.3.1989, str. 6.

[4] UL L 88, 3.4.1992, str. 15.

[5] UL L 207, 19.7.1989, str. 19.

[6] UL L 352, 21.12.1991, str. 53.

--------------------------------------------------
UREDBA SVETA (EGS) št. 832/92

z dne 30. marca 1992

o spremembi Uredbe (EGS) št. 790/89 o določitvi dodatne pavšalne pomoči za ustanovitev organizacij proizvajalcev in najvišjega zneska pomoči za izboljšanje kakovosti in trženja v sektorju oreškov in rožičev

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [1] in zlasti člena 14b(4) Uredbe,

ob upoštevanju predloga Komisije,

ker se v skladu s členom 14b Uredbe (EGS) št. 1035/72 dodatna pavšalna pomoč kot spodbuda za oblikovanje organizacij proizvajalcev oreškov in rožičev izračuna na podlagi količine oreškov in/ali rožičev, ki jih trži organizacija v prvem tržnem letu, ki sledi datumu, ko je bila posebno priznana;

ker je zelo verjetno, da neugodni vremenski pogoji v proizvodni regiji v času pobiranja pridelka, na podlagi katerega se izračuna pomoč, povzročajo precejšnja izkrivljanja pri uporabi tega programa dodatne pomoči; ker mora za pravilno uporabo tega programa Uredba (EGS) št. 790/89 [2] predvideti, da se v takih primerih, na razumno zahtevo zadevne organizacije proizvajalcev, pomoč izračuna na podlagi količine, ki se trži v tržnem letu, ki sledi tržnemu letu, na katerega so bistveno vplivale zgoraj navedene razmere,

SPREJEL NASLEDNJO UREDBO:

Člen 1

Členu 1 Uredbe (EGS) št. 790/89 se doda naslednji odstavek:

"Za uporabo člena 14b(2) Uredbe (EGS) št. 1035/72, kadar neugodni vremenski pogoji v proizvodni regiji povzročijo zmanjšanje pridelka organizacij proizvajalcev za več kot 20 %, lahko pristojni organ na utemeljeno zahtevo slednjih izračuna višino pomoči na podlagi količine, ki jo organizacije tržijo v drugem tržnem letu, ki sledi datumu, ko so bile posebno priznane."

Člen 2

Ta uredba začne veljati tretji dan po objavi v Uradnem listu Evropskih skupnosti.

Vendar pa se člen 1 na zahtevo zadevnih organizacij proizvajalcev uporablja od dneva začetka veljavnosti naslova IIa Uredbe (EGS) št. 1035/72.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. marca 1992

Za Svet

Predsednik

Arlindo MARQUES CUNHA

[1] UL L 118, 20.5.1972, str. 1. Uredba, kakor je bila nazadnje spremenjena z Uredbo (EGS) št. 1968/91 (UL L 177, 5

.7.1991, str. 10).

[2] UL L 85, 30.3.1989, str. 6. Uredba, kakor je bila nazadnje spremenjena z Uredbo (EGS) št. 2145/91 (UL L 200, 23.7.1991, str. 1).
Uredba Komisije (EGS) št. 2933/92

z dne 7. oktobra 1992

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, kakor je bila nazadnje spremenjena z Uredbo (EGS) št. 1039/92 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge te uredbe;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke in ki jo določajo posebni predpisi Skupnosti, z namenom uporabe carinskih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice, priložene k tej uredbi, uvrstiti v ustrez no tarifno oznako KN, ki je navedena v stolpcu 2, in sicer iz utemeljitev, navedenih v stolpcu 3;

ker so ukrepi, predvideni s to uredbo, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezno tarifno oznako KN iz stolpca 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. oktobra 1992

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 110, 28.4.1992, str. 42.

--------------------------------------------------

PRILOGA

Poimenovanje blaga | Uvrstitev v tarifno oznako KN | Utemeljitev |

1 | 2 | 3 |

Baze za žvečilni gumi, v obliki ploščic ali zrn, sestavljeni predvsem iz: Posebej prečiščenih elastomernih polimerovSmolRafiniranih voskovGlicerolnih estrov užitnih maščobnih kislinMineralnih polnilAntioksidantovTe baze lahko vsebujejo tudi naravne emulgatorje in naravne gume. | 38239098 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 3823, 382390 in 38239098 |

--------------------------------------------------
Uredba Komisije (Euratom) št. 3956/92

z dne 21. decembra 1992

o sklenitvi Sporazuma o ustanovitvi Mednarodnega znanstveno-tehnološkega centra, sklenjenega med Združenimi državami Amerike, Japonsko, Rusko federacijo ter kot eno stranko Evropsko skupnostjo za atomsko energijo in Evropsko gospodarsko skupnostjo, sklenjenega s strani Evropske skupnosti za atomsko energijo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,

ker so 27. novembra 1992 Združene države Amerike, Japonska, Ruska federacija in Evropska skupnost za atomsko energijo ter Evropska gospodarska skupnost, ki skupaj nastopata kot ena stranka, podpisale Sporazum o ustanovitvi Mednarodnega znanstveno-tehnološkega centra; ker je Svet s Sklepom z dne 14. decembra 1992 odobril omenjeni Sporazum z namenom, da ga v imenu Evropske skupnosti za atomsko energijo sklene Komisija,

ker bi moral biti Sporazum sklenjen v imenu Evropske skupnosti za atomsko energijo,

SPREJELA NASLEDNJO UREDBO:

Člen 1

Sporazum o ustanovitvi Mednarodnega znanstveno-tehnološkega centra, ki so ga sklenile Združene države Amerike, Japonska, Ruska federacija in Evropska skupnost za atomsko energijo ter Evropska gospodarska skupnost, ki skupaj nastopata kot ena stranka, in Izjava Skupnosti v zvezi s členom 1 sta odobrena v imenu Evropske skupnosti za atomsko energijo.

Besedili Sporazuma in Izjave sta priloženi k tej uredbi [1].

Člen 2

Predsednik Komisije v imenu Evropske skupnosti za atomsko energijo v skladu s členom XVIII Sporazuma poda uradno obvestilo.

Člen 3

Svet in Komisija v skladu s členom IV(C) Sporazuma imenujeta vsak po enega predstavnika Skupnosti v upravni odbor.

Člen 4

Mednarodni znanstveno-tehnološki center je pravna oseba in uživa najširšo pravno sposobnost, ki je priznana pravnim osebam v skladu z zakoni, ki se uporabljajo v Skupnosti, in sme še zlasti sklepati pogodbe, pridobivati ali razpolagati s premično in nepremično lastnino in biti stranka v pravnem postopku.

Člen 5

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. decembra 1992

Za Komisijo

Jacques Delors

Predsednik

[1] UL L 409, 31.12.1992, str. 3.

--------------------------------------------------
UREDBA KOMISIJE (EGS) št. 75/93

z dne 18. januarja 1993

o spremembi Uredbe (EGS) št. 3002/92 o določitvi skupnih podrobnih pravil za preverjanje uporabe in/ali namena intervencijskih proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št. 136/66/EGS o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (EGS) št. 2046/92 [2], in zlasti členov 12(4) in 26(3) Uredbe in ustreznih določb drugih uredb o vzpostavitvi skupnih tržnih ureditev za kmetijske proizvode,

ker morajo imeti države članice dovolj časa, da izvedejo reorganizacijo svojih kontrolnih organov, ki je potrebna za skladnost z zahtevo, da mora biti en sam kontrolni organ odgovoren za preverjanje uporabe in/ali namena vseh proizvodov ne glede na poreklo, zajetih v vse posebne ukrepe ali njihove dele;

ker so ukrepi, predvideni v tej uredbi, v skladu z mnenjem vseh ustreznih upravljalnih odborov,

SPREJELA NASLEDNJO UREDBO:

Člen 1

Členu 2(1) Uredbe Komisije (EGS) št. 3002/92 [3] se doda naslednji pododstavek:

"Države članice pa lahko šest mesecev po 1. januarju 1993 obdržijo obstoječe kontrolne organe za vsak poseben ukrep ali njegov del."

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 1. januarja 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. januarja 1993

Za Komisijo

René STEICHEN

Član Komisije

[1] UL L 172, 30.9.1966, str--. 3025/66.

[2] UL L 215, 30.7.1992, str. 1.

[3] UL L 301, 17.10.1992, str. 17.
UREDBA KOMISIJE (EGS) št. 1959/93

z dne 19. julija 1993

o spremembi Uredbe Sveta (EGS) št. 2658/87 o tarifni in statistični nomenklaturi ter skupni carinski tarifi ter Uredbe Komisije (EGS) št. 3565/88 o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi1, kakor je bila nazadnje spremenjena z Uredbo (EGS) št. 1667/932, in zlasti člena 9 Uredbe,

ker je Uredba (EGS) št. 2658/87 uvedla nomenklaturo blaga, v nadaljevanju imenovano kombinirana nomenklatura, ki se uporablja tako za namene skupne carinske tarife Skupnosti kot tudi njene statistike zunanje trgovine;

ker je za zagotovitev enotne uporabe kombinirane nomenklature treba sprejeti določbe o uvrstitvi halogenskih derivatov adrenokortikalnih hormonov iz oznake KN 2937 22 00; ker naj bi se v ta namen v Poglavje 29 kombinirane nomenklature vstavila dodatna opomba; ker naj bi se v skladu s tem spremenila Uredba (EGS) št. 2658/87;

ker je sedanja uredba pomembna za proizvod "mometazon furoat (INNM)", naveden kot drugi proizvod v prilogi k Uredbi Komisije (EGS) št. 3565/883; ker naj bi se zaradi tega slednja uredba v skladu s tem spremenila;

ker so določbe te uredbe v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

V Poglavje 29 kombinirane nomenklature, priložene k Uredbi (EGS) št. 2658/87, se uvede naslednja dodatna opomba:

"Dodatna opomba

1. Za namen tarifne podštevilke 2937 22 00 izraz "adrenokortikalni hormoni" pomeni naravne adrenokortikalne hormone ali tiste, ki so pridobljeni s sintezo in njihove derivate, pod pogojem da ti ohranijo hormonsko delovanje."

Člen 2

V tabeli, priloženi k Uredbi (EGS) št. 3565/88, se besedilo, ki se nanaša na postavko 2 ("mometazon furoat (INNM)"), briše.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. julija 1993

Za Komisijo

Christiane SCRIVENER

Članica Komisije

1 UL L 256, 7.9.1987, str. 1.

2 UL L 158, 30.6.1993, str. 25.

3 UL L 311, 17.11.1988, str. 25.
Uredba Sveta (EGS) št. 1969/93

z dne 19. julija 1993

o spremembi Uredbe (EGS) št. 2658/87 o tarifni in statistični nomenklaturi ter skupni carinski tarifi

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,

ob upoštevanju predloga Komisije,

ker Uredba (EGS) št. 2658/87 [1] uvaja nomenklaturo blaga, imenovano "kombinirana nomenklatura";

ker je Komisija uvedla integrirano tarifo Evropskih skupnosti, imenovano "Taric", ki temelji na kombinirani nomenklaturi;

ker lahko države članice po členih 3 in 5 zgoraj navedene uredbe vstavijo nacionalne statistične pododdelke med oznakami, ki se uporabljajo za tarifne podštevilke kombinirane nomenklature, in oznakami, ki se uporabljajo za opredelitev pododdelkov Tarica, ki se uporabljajo na ravni Skupnosti;

ker razlike zaradi takih ureditev med nomenklaturami zunanje trgovine in oznakami blaga držav članic na ravni Skupnosti povzročajo težave pri računalniškem vodenju carinskih postopkov in uporabi enotne upravne listine; ker je zato treba opustiti možnost vstavljanja nacionalnih statističnih pododdelkov po kombinirani nomenklaturi;

ker je ob zdajšnjem stanju zakonodaje Skupnosti po drugi strani primerno, da se ohrani možnost uporabe nacionalnih pododdelkov, določena v členu 5(3) zgoraj navedene uredbe, ter se tako državam članicam, ki to želijo, omogoči zagotovitev oznak za nacionalne potrebe;

ker je treba upoštevati tudi potek veljavnosti določb iz člena 5(4) zgoraj navedene uredbe ter začetek veljavnosti Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [2],

SPREJEL NASLEDNJO UREDBO:

Člen 1

Uredba (EGS) št. 2658/87 se spremeni:

(a) Člen 3(2), (3) in (4) se nadomesti z:

"2. Podštevilke Tarica označujeta 9. in 10. številka, ki skupaj s številčnimi oznakami iz odstavka 1 tvorijo številčne oznake Tarica. Če pododdelek Skupnosti ne obstaja, sta 9. in 10. številka "00".

3. Izjemoma se lahko za uporabo posebnih delov Skupnosti, ki niso šifrirani ali niso v celoti šifrirani na ravni 9. in 10. številke, uporabljajo dodatne štirimestne oznake Tarica."

(b) Člen 5(3) in (4) se nadomesti z:

"3. Države članice lahko uporabljajo pododdelke, ki izpolnjujejo nacionalne zahteve; takim pododdelkom se določijo identifikacijske oznake v skladu z Uredbo (EGS) št. 2913/92 [3]."

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. januarja 1996.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. julija 1993

Za Svet

Predsednik

W. Claes

[1] UL L 256, 7.9.1987, str. 1. Uredba, kakor je bila nazadnje spremenjena z Uredbo (EGS) št. 1891/93 (UL L 172, 15.7.1993, str. 1).

[2] UL L 302, 19.10.1992, str. 1.

[3] UL L 302, 19.10.1992, str. 1.

--------------------------------------------------